| الوجيه السود تبقى فالبدايه والنهايه
|| دايمٍ ورى الدنايا يمترون المتر كله


| دانيه ورى الدنيه لامكان ولاولايه
|| ولايسرون الجليس بقول زين وكظم زله


| عايشه تحت المهونه من حكايه في حكايه
|| والشنيعه والرديه دربها دايم تدله


| كلبوهم فالرذيله ينظمون إلها الروايه
|| والاصيله والجزيله حلها من دون حله


| من حكايه في روايه وكملوها بالوشايه
|| نعنبوها من رجال ذكرها بالخير قله


| ماتعد إبها المروه والتوخي للوقايه
|| والسعد منها يموت وكل مستور تفله


| ولاتفيدك بالرمايه في نهار جاء رمايه
|| وسيفها المدفون يبقى في ترابه ماتسله


| وماتسرك فالمعارك بالسيوف وبالسقايه
|| ولاتساوي عند مثلي فاللوازم قدر بله


| لاعزاوي ولاحميه ولاوجد فيها جدايه
|| دايم قل الرجاء بوجيهها تشوف دله


| ياعساني ياعساهم ياعساهم ياعسايه
|| ياعساهم بالدمار اللي يدمر ماتحله


| مايعزون الرفيق وشوهوا اسم السمايه
|| والسوايا بالاسامي مجعلت شيٍ محله


| دايم اهل الرذيله من اهل اهل الغوايه
|| من طواغيت البشر والشر باسطتٍ لزله


| فالها رمل التراب ونمدح ارجال الحمايه
|| الرجال اللي عدو احزامها دايم تذله


| من عملها عكس ذلك ماتسمى بالسوايه
|| فرقها بالحيل واضح وكل مستورٍ تفله


| من تخسي للمعادي ولاذكروها بالخسايه
|| من تنومس واحد مثلي وغازيها تغله


| والوجيه البيض تبقى ماتدرت بالدرايه
|| تاجها تاج الشرف والعز تاجٍ ماتمله


| فاللوازم لك يمين ماتمدح بالدعايه
|| والدعايه مادعتها تعتلي بيتٍ وفله


| ولو نضمنا ماوصلنا للنهايه يالبدايه
|| لاكن الهاجوس سجل هاجسٍ باللي حصله

